„**ТОПЛОФИКАЦИЯ- ВТ“ АД**

**ВЕЛИКО ТЪРНОВО**

**ОБОСНОВКА НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ**

**ЗА ЦЕНИ НА ЕЛЕКТРИЧЕСКА И ТОПЛИННА ЕНЕРГИЯ ОТ 01.07.2023г.- 30.06.2024 г.**

**I.УСЛОВНО ПОСТОЯННИ РАЗХОДИ**

**1.РАЗХОДИ ЗА АМОРТИЗАЦИИ**

**Отчетените разходи за амортизации на ДА за 2022 г. са 124 х.лв**., в т.ч. 38 х.лв. за производство на електрическа и топлинна енергия и 86 х.лв. за пренос на топлинна енергия.

**Прогнозните разходи за амортизации за ценовия период от 01.07.2023г.-30.06.2024г. са 139 х.лв. Завишени са общо с 15 хил. лв., както следва:**

**\*Увеличение на разходите за амортизации за производство на топлинна енергия /**амортизация нареконструкция на Котел ВК 50 за производство на ТЕ/.

\***Увеличение на** р**азходите за амортизация на активи в преноса на топлинна енергия** поради подновяване на част от топлопреносната мрежа по първа и втора магистрала.

**В прогнозните разходи за амортизации не са включени разходите за амортизации на ДА, предстоящи за въвеждане в действие през ценови период 01.07.2023 г. - 30.06.2024 г. съгласно Указанията за образуване на цените на топлинна и електрическа енергия от комбинирано производство т.31.1., б.“б“. /**

**На консервираните активи не се начисляват амортизации, не се предвижда да се въведат отново в действие през новия ценови период**.

**Прогнозни разходи за амортизации в производството на електрическа и топлинна енергия** -90 х.лв. в т.ч. за производство на електрическа енергия 43 х.лв., за производство на топлинна енергия- 47 х.лв.

**Прогнозни Разходи за амортизации на ДА в Пренос на топлинна енергия за ценовия период от 01.07.2023г.-30.06.2024г.- 49 х.лв.**

**Други промени в амортизациите не се очакват, не предстои извеждане на активи от употреба през предстоящия ценови период.**

**2. РАЗХОДИ ЗА РЕМОНТИ**

Отчетените разходи за ремонт през 2022 г. общо са 350 хил. лв., в т.ч. отнесени към производството на електрическа енергия 256 хил. лв., към производството на топлинна енергия 45 хил. лв., и към преноса на топлинна енергия 49 хил. лв.

**Прогнозните разходи за ремонт в производството за ценовия период 01.07.2023 г.-30.06.2024 г. са 717 хил. лв.**

За ремонт в производството на електрическа енергия 380 хил. лв., за ремонт в производството на топлинна енергия 186 хил. лв. Прогнозните разходи за ремонт в преноса на топлинна енергия са 95 хил. лв.

* **РАЗХОДИ ОТНЕСЕНИ КЪМ ЕЛЕКТРИЧЕСКАТА И ТОПЛИННАТА ЕНЕРГИЯ**

Условно постоянните разходи, отнесени към електрическата енергия включват задължително техническо обслужване, ремонт и поддръжка на когенерация Wartsila 16V25SG, според техническата спецификация и инструкциите за експлоатация и поддръжка от производителя – Wartsila A.B. Техническо обслужване за периода предвижда задължително техническо обслужване на когенерационен модул Wartsila 16V25SG, като извършването на съответните техническите мероприятия съгласно инструкцията на производителя е задължително, чрез което се гарантира безаварийна работа на инсталацията за високо ефективно комбинирано производство на топлинна и електрическа енергия. За изпълнението на техническо обслужване, дружеството предвижда закупуването на резервни части за обезпечението на плановите годишни ремонти и аварийните ремонти през отоплителния сезон, както и материали за поддръжка на утилизатор на димни газове, пластинчати топлообменници, електрически генератор 6 kV Leroy-Somer LSA-56-M6-6P, обслужване на КРУ 6/20 kV, техническо обслужване на турбокомпресори ABB VTR-254-11 и др. спомагателно оборудване. Предвидените разходи по тази точка възлизат на **481 хил. лв.** Към 30.03.2023 г. в изпълнение на подготовката за извършване на ремонтната програма, дружеството вече е извършило частично плащане по предоставени фактури, към оферти за закупуване на резервни части от Wartsila A.B. в размер на 73 441,48 лв. в уверение на което са приложени съответните платежни документи.

* **РАЗХОДИ ОТНЕСЕНИ КЪМ ТОПЛИННАТА ЕНЕРГИЯ ОТ ВК И ППК**

Разходите отнесени, към производството на топлинна енергия, са пряко свързани с поддържането в добро техническо състояние на основните производствени мощности за генериране на топлинна енергия. За годишно техническо обслужване на парен котел ПТ-10 дружеството планира да извърши дефектовка на пътуваща скара, част от горивна уребда и ремонт на транспортната лентовата система за подаване на горивото, към котела. Техническо обслужване на водогреен котел ВК Bertsch. Съгласно ремонтната програма се предвижда основен ремонт и подмяна на всички димогарни тръби на котела. В тази връзка дружеството е публикувало обществена поръчка за Доставка на стоманени безшевни тръби Уникален номер на поръчката 05270-2023-0001. Предвижда се също така и техническо обслужване на два броя въздушни вентилатори, диагностика на горивната уредба съгласно техническата инструкция на производителя RAY Öl- & Gasbrenner GmbH. Планираните разходи по тази точка са **75 хил. лв**.

* **ОБЩИ РАЗХОДИ ЗА ДВАТА ПРОДУКТА**

Разходи за спомагателно оборудване при производството на топлинна и електрическа енергия в т.ч. ремонт на мрежова помпена станция, ремонт в цех ХВО и цех КИПиА. Стойност на предвидените разходи по тази точка, възлиза на **56 хил. лв.**

* **РАЗХОДИ ОТНЕСЕНИ КЪМ ПРЕНОСА НА ТОПЛИННА ЕНЕРГИЯ**

Ремонтната програма на дружеството планира да се извършат ремонти по компрометирани участъци от топлопреносната мрежа, ремонт на спирателна арматура и ремонти в абонатни станции. Планираните разходи по тази точка са **95 хил. лв.**

Комисията за енергийно и водно регулиране трябва да вземе под внимание и факта, че дружеството вече е извършило плащания по доставката на резервни части в размер на 73 441,48 лв., съответно на 30.01.2023 г. и 15.03.2023 г. Прилагам разходо-оправдателни документи и оферти на фирмата производител Wartsila Hungary Kft. Извършените разходи представляват частично авансово плащане по предоставените оферти.

С предвидените по - високи разходи за ремонт се цели да се гарантира политиката на дружеството за подобряване на качеството на предоставяната от „Топлофикация-ВТ“ АД услуга. При намаляване на планираните средства, КЕВР ограничава извършването на важни ремонти, което би довело до появата на проблеми, застрашаващи качеството и сигурността на предоставяната услуга на гражданите на Велико Търново.

**3. РАЗХОДИ ЗА ЗАПЛАТИ И ВЪЗНАГРАЖДЕНИЯ**

**Предвидените разходи за заплати и възнаграждения** за прогнозирания ценови период от 01.07.2023г. до 30.06.2024г**. са 1 176 хил. лв**.

Завишени са с 375 хил. лв. в сравнение с отчетените 801 хил. лв. за 2022 г., което се обосновава с факта, че през месец Януари 2023г. беше направено увеличение на работните заплати с около 23%.

По рекапитулация работните заплати изплатени в месец Декември 2022г. са на стойност 79 942.02 лв. (Приложение №1 – платежна ведомост месец 11.2022г.). През месец Януари 2023г. минималната работна заплата за страната се увеличи на 780лв. с Постановление на МС № 497 от 29.12.2022г. обнародвано в ДВ брой 1 от дата 03.01.2023г. Съобразено с гореописаната промяна и обвързано с прогресивно растящата инфлация в страната е извършено актуализиране на заплатите в „Топлофикация-ВТ” АД в месец Януари 2023г. (Приложение №2 – платежна ведомост месец 01.2023г.) с около 23% спрямо 2022г, а именно 97 985.75 лв.

Предвижда се ново увеличение от 01.07.2023 г. на РЗ на работещите в Дружеството, базирано на съвкупност от фактори – очакван ръст на минималната работна заплата; значителна разлика на средната работна заплата в сектора по данни на НСИ за 2022 г., инфлационните промени в държавата, и не на последно място трудният подбор на висококвалифицирани кадри в бранша, което изключително затруднява експлоатацията и работата на дружеството.

По данни снети от НСИ средната брутна месечна работна заплата на наетите лица по трудово и служебно правоотношение за 2022г. в сектора е, както следва:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Месец | I | II | III | IV | V | VI | VII | VIII | IX | X | XI | XII |
| Средна заплата на заетите в Производство и разпределение на електрическа и топлинна енергия и на газообразни горива в ЛВ. | **2232** | **2142** | **2363** | **2480** | **2534** | **2493** | **2407** | **2449** | **2806** | **2617** | **2922** | **3265** |

Видно от приложената таблица средната работна заплата в отрасъла расте динамично като осреднено на база годишни данни за 2022г. е **2560 лв.**

В „Топлофикация-ВТ” АД средната месечна работна заплата за 2022г.е както следва:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Месец | I | II | III | IV | V | VI | VII | VIII | IX | X | XI | XII |
| Средна заплата на заетите в Производство и разпределение на електрическа и топлинна енергия и на газообразни горива в ЛВ. | **1485** | **1261** | **1361** | **1536** | **1415** | **1363** | **1367** | **1338** | **1384** | **1686** | **1629** | **2082** |

Видно от приложената таблица средната работна заплата в „Топлофикация-ВТ” АД осреднена на годишна база за 2022г. е **1503 лв.**

От таблиците, които прилагаме става ясно, че има чувствително изоставане на работните заплати в Дружеството спрямо реалните данни за средната работна заплата за 2022 г. в сектор „**Производство и разпределение на електрическа и топлинна енергия и на газообразни горива.”,** което несъмненоизисква корелативен подход, а именно тенденция на актуализирането им. Съпоставено с данните на НСИ разликата е драстична, в полза на ниско заплатеният труд в Дружеството.

Друг фактор изискващ увеличение на работните заплати, който несъмнено играе важна роля е инфлацията, която по данни на НСИ през месец Декември 2022г. е 16.9%. Очевидно за всички е, че реалната инфлация е доста по-висока. Механизмът на сформиране на работните заплати е прост – по-високо нарастване на работната заплата, спрямо инфлацията, което несъмнено би довело до по-висока производителност и мотивирана работна сила.

Тежката икономическа обстановка в страната, обусловена с инфлационните катаклизми; красноречивите дебати относно предстоящо ново увеличение на минималната работна заплата и не на последно място жестоката конкуренция на пазара на труда, несъмнено водят до покачване на работните заплати, което да успее да гарантира стабилност в търсенето на кадри и запазването на заетият персонал. Специфичният бранш изисква, с поставеният таргет да се стремим към професионалисти с висока квалификация и опит, които сами по себе си търсят мотивиращо и адекватно заплащане на труда им.

Предвид гореописаните факти, в стратегията за развитие на „Топлофикация-ВТ” АД, залагаме на увеличение на работните заплати с поне още 25% спрямо текущите.

*Средносписъчният брой на персонала към 31.12.2022г. е 44 работници и служители.*

**4.РАЗХОДИ ЗА СОЦИАЛНИ И ЗДРАВНИ ОСИГУРОВКИ , СОЦИАЛНИ РАЗХОДИ.**

Прогнозираните Разходи за осигуровки са обвързани с разходите за заплати и възнаграждения за ценовия период от 01.07. 2023г. до 30.06.2024г.

Социални разходи не са прогнозирани.

**5. РАЗХОДИ, ПРЯКО СВЪРЗАНИ С РЕГУЛИРАНИТЕ ДЕЙНОСТИ по ЗЕ.**

За ценовия период от 01.07. 2023г. до 30.06.2024г. разходите, пряко свързани с регулираните дейности по ЗЕ са 2835 х.лв.,

**5.1.Горива за транспорт – 25 х. лв.,** завишени с 5 х. лв. в сравнение с отчетените за 2022 г. поради използване на вътрешен транспорт за зареждане на Котел ПТ 10 с дървесен чипс и по-големият разход за горива на автомобилите, обслужващи отдел Пренос на ТЕ- причината са честите аварии на топлопреносната мрежа.

**5.2. Материали за текущо поддържане – 40 х.лв.**

Разходите включват подмяната на резервни части на производственото оборудване и консумативи – масло за когенератора, свещи и др. В дейността „Пренос на ТЕ“ разходите за материали за текущо поддържане са свързани с аварии по преносната мрежа.

**5.3.Въоръжена и противопожарна охрана – 60 х.лв.**

Отчетените разходи за въоръжена и противопожарна охрана са увеличени в сравнение с 2022г., поради промени в договора за денонощна физическа охрана, във връзка с новия размер на МРЗ за страната.

**5.4. Разходи за наем 135 х.лв. включват:**

1.Наем на „Газов генераторен комплект №7 – 5027/когенератор/ съгласно Договор за наем с „Топлофикация Бургас“ ЕАД .

2.Наем на Телехендер „ MANITU “ /телескопичен манипулатор / съгласно Договор с „Номад Енерджи Къмпани“ ЕООД гр.София. Използва се да зарежда биогориво в Котел ПТ 10 и като вътрешнозаводски транспорт.

**5.5 Други разходи:**

В т.ч. се предвиждат и разходи за диагностика и настройка на горивните режими на газо-мазутните горивни инсталации на водогрейните и парни котли с цел осъществяване работата им в режим на резервно гориво, мазут. Предвиждат се разходи за закупуване и съхранение на резервно гориво, мазут в мазутно стопанство за осигуряване на топропроизводството при спиране доставката на основото гориво природен газ.

**5.6 Разходи свързани с размера на разликата между прогнозните и отчетните разходи за основно гориво пророден газ и разходите за въглеродни емисии от предходния регулаторен/ценови период.**

Корекции на НП за отчетния период съгласно чл.24, ал.5, т.2 от НРЦЕЕ в размер на 1 614 х.лв.

**5.7. Безплатна храна съгласно нормативен акт – Безплатна храна за работниците по Наредба 11.** Предоставят се ваучери за храна на база отработени дни за месеца, т.к.в индустриалната зона на града в близост няма заведения и хранителни магазини.

**5.8.Разходи за екология - 30 х.лв, включват:**

Верификация годишни доклади емисии парникови газове, във връзка с участие в Европейска схема на търговия с квоти на емисии парникови газове и такса за депониране на отпадъци от Котел ПТ 10. Таксите за депониране на отпадъци са завишени, съгл. действащата нормативна уредба.

II.ПРИХОДИ ОТ ПРИСЪЕДИНЯВАНЕ И УСЛУГИ.

Не са прогнозирани приходи от присъединяване на нови потребители.

III.ПРОМЕНЛИВИ РАЗХОДИ

***Разходи за вода***

Отчетените разходи общо за вода за 2022г. са 376 х.лв., от които в производство 34х.лв и в преноса 342 х.лв. **.**

**За ценовия период 01.07.2023г.-30.06.2024г. разходите за вода в производството са завишени, във връзка с технологични нужди – очистване на димни газове от прах чрез воден скубер за котел ПТ-10.**

*„Топлофикация ВТ“ АД ползва питейна вода от В и К“ Йовковци“ ООД за технологични нужди.*

**Разходите за акциз**

Разходите за акциз на природния газ за 2022г. са 147 х.лв.

Съгласно разпоредбите на §6а и §6б от ПРЗ на ЗАДС, влезли в сила от 09.07.2022г. през ценовия период 01.07.2023г.- 30.06.2024г.разходите за акциз са 164 х.лв., и са свързани с увеличеното количество природен газ за новия ценови период.

***„Топлофикация ВТ“ АД не е лицензирана по Закона за енергетиката като производител на електрическа енергия, поради инсталирана електрическа мощност 2,8 Мвт.***

IV.СПРАВКА ЗА СРЕДНО ПРЕТЕГЛЕНА НОРМА НА ВЪЗВРАЩАЕМОСТ НА ПРИВЛЕЧЕНИЯ КАПИТАЛ КЪМ 31.12.2022г.

**№ по Заемодател Остатък към Год.размер**

**Ред и вид кредит 31.12.2022г. Лихвен %**

1. ПИБ София – заем за об.ср-ва 426 х.лв. 8,50 %
2. ПИБ София – инвестиционен 268 х.лв. 8,50 %
3. ДАОС АД – за обор.ср-ва 716 х.лв. 6,00 %
4. Еко енергия холдинг ЕООД 556 х.лв. 7,50 %
5. Брикел ЕАД 837 х.лв. 5,60 %
6. Про трейд финанс консулт 3269 х.лв. 7,50 %

ЕООД

1. СА.И.Е.ЕООД 518 х.лв. 6,00%
2. Топлофикация Плевен АД 25 х.лв. 6,00%
3. Номад Енерджи Къмпани ЕООД 666 х.лв

**ВСИЧКО: 7 281 х.лв.**

**Средна норма на възвращаемост на привлеченият капитал е = 450 х.лв. : 7281 х. лв.**

**\*100 = 6,18%**

V.РЕГУЛАТОРНА БАЗА НА АКТИВИТЕ НА ДРУЖЕСТВОТО

**1.При определяне признатата стойност на активите за базисната година дружеството приема предходната календарна година – 2022г.**

Признатата стойност на активите е отчетната стойност на активите към 31.12.2022г., които се използват и са свързани пряко с дейността по лицензията.

**В признатата стойност на активите към 31.12.2022г. не са включени:**

**а) Активи несвързани с лицензионната дейност**

Сграда бунгало с. Вонеща вода

Стопански инвентар

**б) Активи отдадени под наем**

ЛОЦ ул.“Васил Левски “ №21

Дърв.работилница ул.“В.Левски“23

**в) Консервирани дълготрайни материални активи**

**г)** **Активи** **придобити чрез финансиране**

Финансирането на ДА е с различен % при отделните активи и е част от отчетната стойност на актива.

**д)** **Лек автомобил.**

**2.Разпределение на дълготрайните активи между комбинирано и разделно производство.**

Разпределението е извършено в зависимост от дела (%) на участие в производствения процес на двата продукта – електрическа и топлинна енергия.

Всички останали активи, които са свързани пряко с производството на топлинна енергия

извън ИКПЕТЕ /котли, помпи, резервоари и др./ са отнесени към производството на топлинна енергия.

**3.Разпределение на дълготрайните активи при производството между електрическа и топлинна енергия.**

**Отчетната стойност на ДА участващи в производството на електрическа енергия е 48%**

**от отчетната стойност на всички активи участващи в комбинираното производство. База за разпределение е мощността на когенератора – 5,9 Мвт, в т.ч.**

**2,8 Мвт електрическа - 48%**

**3,1 Мвт топлинна - 52%**

**Отчетната стойност на всички останали активи в производството е отнесена към топлинната енергия.**

**4.Разпределението на дълготрайните активи между производството на ЕЕ и ТЕ, и преноса на топлинна енергия** се извършва още с осчетоводяването на активите по отделни сметки в зависимост към коя от двете лицензирани дейности се отнасят.

VI.ОБОРОТЕН КАПИТАЛ

Оборотният капитал е определен като не по-висока стойност от 1/8 от утвърдените годишни оперативни разходи за дейностите, като не са включени разходите за амортизации.

**Изпълнителен Директор:**

**„Топлофикация – ВТ“ АД**

**Съгласно Регламент ЕС 2016/679**